৪ জুলাই, সিএনএন: ফিলিপাইনে আরেকটি শহরের মেয়র অজ্ঞাতনামা আততায়ীর গুলীতে নিহত হয়েছেন। এক দিন আগেই তানাউয়ান সিটির মেয়র আন্তোনিও হালিলি প্রকাশ্য দিবালোকে গুপ্তঘাতকের গুলীতে নিহত হন। গুলী তাঁর বুকে লেগেছিল। পুলিশের বরাতে সিএনএন ফিলিপাইন জানায়, নুয়েভা এচিহা প্রদেশের জেনারেল তিনিও শহরের মেয়র ফার্দিনান্দ বোতেকে অদূরবর্তী কাবানাতুয়ান সিটিতে গতকাল মঙ্গলবার অপরাহ্ণে একজন সন্দেহভাজন মোটরসাইকেল আরোহী গুলী করে হত্যা করে। পুলিশ প্রতিবেদন অনুসারে, বোতে তাঁর বাদামি রঙের টয়োটা ফরচুনারে করে যাওয়ার সময় শরীরে একাধিক গুলি বিদ্ধ হয়। এমভি গাইয়েগো হসপিটালে নেওয়ার পর বোতেকে মৃত ঘোষণা করা হয়।